Diari Oficial de la Generalitat Valenciana


Sumari del DOGV 6449, del 31-01-2011 (2011/763)

Informació pública de l'alternativa tècnica de la programació per gestió indirecta de la unitat d'execució B-7 del Pla General d'Ordenació Urbana de Borriana.
--------------------------------------------------------------------------------------------------------------------------------------------------------------

### Dades del document

Número de DOGV
:   6449

Data del DOGV
:   31-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/763


Data del document
:   12-01-2011

Organisme emissor
:   Actividades Integradas Urbanisticas, SL

Tipus de document
:   Anunci

Descriptors 

:   * Borriana
    * pla d'urbanisme
    * empresa privada

Informació pública de l'alternativa tècnica de la programació per gestió indirecta de la unitat d'execució B-7 del Pla General d'Ordenació Urbana de Borriana. [2011/763]  
Als efectes previstos en la Llei 16/2005, de 30 de desembre, de la Generalitat, Urbanística Valenciana, i de conformitat amb el que establix l'article 134, en relació amb l'article 292 i 293 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell, com a propietari cadastral de terreny inclòs en l'àmbit d'actuació que es pretén programar, faig saber el següent:   
Que la mercantil Actividades Integradas Urbanísticas, SL, amb CIF número V94814196, amb domicili a efectes de notificacions a Borriana (Castelló), carrer Sant Vicent, número 22, baix, cantó, es presenta com a licitador al concurs per a la selecció d'agent urbanitzador del Programa d'Actuació Integrada per al Desenvolupament de la Unitat d'Execució B-7 del Pla General d'Ordenació Urbana de Borriana.  
Que ha sigut publicat l'anunci del concurs de gestió indirecta del Programa d'Actuació Integrada de la Unitat d'Execució B-7 del Pla General d'Ordenació Urbana de Borriana, en el Diari Oficial de la Unió Europea 2010/S 229-569585, de 28 de juliol de 2010, i en el Diari Oficial de la Comunitat Valenciana número 6331, de 12 d'agost de 2010.  
Que el present concurs de programació es regix per les bases generals de programació en el municipi de Borriana, publicades íntegrament en el Butlletí Oficial de la Província de Castelló número 24, de data 24 de febrer de 2009, així com per les bases particulars publicades en el Diari Oficial de la Comunitat Valenciana número 6253 de 26 d'abril de 2010.  
Que amb data 12 de gener de 2011, la mercantil Actividades Integradas Urbanísticas, SL, ha depositat en la Notaria d'Ana Isabel Valdivielso Gago, sítia a Borriana, CP 12305, carrer Encarnació, 26, baix, telèfon 185 445 344, la documentació de l'alternativa tècnica de la proposició de programació del concurs citat, que estarà exposada al públic per a al·legacions i suggeriments durant el termini d'un mes des de l'endemà de la publicació en el Diari Oficial de la Comunitat Valenciana de l'anunci d'informació pública del mateix, en dies laborables i en horari de matins de 10.00 hores a 14.00 hores.  
Atés que l'entitat local adjudicatària del programa és l'Ajuntament de Borriana, també podran informar-se a partir de la dita data en les seues oficines síties a Borriana, en el Departament d'Urbanisme, ubicat en plaça Major, número 1, 12386 Borriana, i en el telèfon 253 041 413.  
Així, per mitjà del present anunci, es complix l'obligació legal d'avisar els propietaris titulars de terreny amb parcel·les matriculades en el cadastre fiscal, d'acord al que disposa l'article 134.4 de la Llei Urbanística Valenciana, i se sotmet a informació pública la dita alternativa, pel termini d'un mes, comptat a partir de la data de publicació del present anunci en el Diari Oficial de la Comunitat Valenciana, a l'efecte de la presentació d'al·legacions.   
Aquest anunci es publica als efectes de l'article 59.5 de la Llei de Règim Jurídic de les Administracions Públiques i Procediment Administratiu Comú, per als titulars no identificats, aquells el domicili fiscal dels quals es desconeix, els que no es troben en la base de dades dels organismes oficials i aquells que, intentada la notificació, aquesta no ha sigut possible.  
  
Borriana, 12 de gener de 2011.- L'administrador únic: Julián Castelblanque Pérez.